Atemptats de París del 13 i 14 de novembre de 2015
Els atemptats de París del 13 i 14 de novembre de 2015 foren un seguit d'atacs simultanis contra civils succeïts durant la nit del 13 i 14 de novembre a París, en els 10è i 11è districtes (al restaurant Le Petit Cambodge, el bar Le Carillon, la plaça de la República, la rue Bichat, el Bataclan, el boulevard Beaumarchais, i a la rue de Charonne Faidherbe) i explosions a l'Stade de France a Saint-Denis. L'esdeveniment més mortífer va tenir lloc a la sala de concerts de Bataclan, on els terroristes van disparar contra la multitud que assitia a un concert i després van prendre ostatges. Les B.R.I. (Brigades de recherche et d'intervention) van assaltar i van abatre un dels terroristes, altres tres es van immolar amb explosius.